Alina Janowska

Alina Maria Janowska-Zabłocka (naskiĝis la 16-an de aprilo 1923 en Varsovio kaj mortis la 13-a de novembro 2017) estis pola teatra kaj filma aktorino.

 Vivo 
Ŝi devenas de bienposeda familio. Ŝia onklo Bohdan Janowski, oficiro, iĝis viktimo de la soveta Katina murdo. Alina Janowska forlasis Orientajn Limregionojn en 1939, translokiĝante al Varsovio. En 1942 ŝi estis arestita (en loĝejo de de ŝia onklino oni trovis armilejon) kaj malliberigita por 9 monatoj en la virina filio de Pawiak. Ŝi partoprenis la Varsovian Insurekcion aliĝinte jam la 1-an de aŭgusto dum kiu ŝi estis kurierino de bataliono "Kiliński" soldatservante ĝis la 4-a de oktobro 1944. Post eliro de la ĉefurbo ŝi trairis al la gepatroj en apuda Tworki.

Ŝian unuan prezentiĝon en 1943 anoncis Jerzy Waldorff, akompanis Witold Lutosławski kaj Adam Panufnik. Post la dua mondmilito ŝi laboris en Teatro Syrena (Sireno), kie ŝi ludis en kabaredo Gong. De tie ŝi trafis al scenejo de "Zakazane piosenki" (Malpermesitaj Kantoj).

Ŝi prezidas Bonfarantan Fondaĵon "Gniazdo" (Nesto).

La lastan fojon ŝi publike aperis marte 2013 dum la 34-a Trarigardo de Aktora Kanto, kie ŝi solenis sian jubileon de artisma laboro. Ŝi suferas je Alzheimer-malsano.

Ŝia edzo estas Wojciech Zabłocki, arkitekto, skermisto, trifoja medalisto de laŭvicaj Someraj Olimpikaj Ludoj.

 Literaturo 
 Dariusz Michalski, Jam jest Alina czyli Janowska Story (Mi estas Alina aŭ la historio pri Janowska), Prószyński i S-ka, Varsovio 2007, ISBN 978-83-7469-597-8
 Biogram na stronie Muzeum Powstania Warszawskiego - biografio en la paĝaro de la Muzeo de la Varsovia Ribelo

Kategorio:Polaj aktoroj
Kategorio:Partoprenantoj de la Varsovia ribelo
Kategorio:Membroj de la Pola Enlanda Armeo